stanford-oval/wikipedia huggingface dataset:
מרכז המודיעין למלחמה בטרור ופשע מאורגן
תפקידים

CITCO אחראית על קליטה וניתוח של המידע האסטרטגי הזמין במאבק בפשע מאורגן, טרור ורדיקליזם אלים, עיצוב אסטרטגיות נגד איומים אלה, ובמידת הצורך, קביעת קריטריונים לפעולה ותיאום מבצעי של הגופים הפועלים במקרים של צירוף מקרים או הסכמה בחקירות, ובפרט:
לקבל, לשלב ולנתח מידע מבצעי הקשור לפשע מאורגן או חמור במיוחד, טרור ורדיקליזם אלים הרלוונטיים או הכרחיים לפיתוח מודיעין פלילי אסטרטגי ופוטנציאלי ביחס לתופעות אלו, הן ברמה הלאומית והן הבינלאומית, שילוב ושיתוף פעולה עם רשויות אכיפת החוק באיסוף המידע המבצעי שמתקבל.
להכתיב, ולקבוע, במקרים של התערבות משותפת או במקביל, קריטריונים לתיאום פעולה של היחידות המבצעיות, ושל גורמים אחרים, על פי סמכויותיהם.
להכין דו"חות שנתיים על מצב הפשע המאורגן, הטרור והרדיקליזם האלים בספרד, וכן הערכה תקופתית של האיום בתחומים אלה.
לפתח ולהפיץ מידע סטטיסטי הקשור לעניינים אלה ובפרט לסחר בסמים.
להציע אסטרטגיות לאומיות נגד פשע מאורגן, טרור ורדיקליזם אלים ולעדכן על בסיס קבוע, תוך תיאום ואימות פיתוחן ויישומן.
לכונן יחסים תואמים עם מרכזים אחרים או יחידות דומות של האיחוד האירופי, המדינות החברות בהן או מדינות שלישיות.
כוח אדם

צוות הסוכנות מורכב מאנשי המשטרה הלאומית (CNP), המשמר האזרחי, שירות פיקוח המכס, סוהרי שירות הכליאה, חיילי הכוחות המזוינים וסוכני מרכז המודיעין הלאומי (CNI).
כוח אדם > מנהלים

חוסה לואיס אוליברה סראנו. שימש ממלא מקום בשנים 2014–2015 ומנהלו בשנים 2015–2018
פרנסיסקו מונטס לופז, מנהל בפועל ביולי 2018
אנחל אלונסו מירנדה, מנהל בשנים 2018–2020
מנואל נווארטה פאניאגואה, מנהל מאז ספטמבר 2020
הערות שוליים

↑  Royal Decree 873/2014, of October 10, by which modifies the Royal Decree 400/2012, of 17 of February, by which the basic organic structure of the Ministry of the Interior is developed boe.es
↑  "Interior crea un centro de inteligencia de terrorismo y crimen organizado". ELMUNDO (בספרדית). 2014-07-28.
↑  ÓRGANOS DE COORDINACIÓN DEPENDIENTES DEL SECRETARIO DE ESTADO DE SEGURIDAD, EL CENTRO DE INTELIGENCIA CONTRA EL TERRORISMO Y EL CRIMEN ORGANIZADO
↑  "Royal Decree 952/2018, of July 27, which develops the basic organic structure of the Ministry of Interior". www.boe.es.
↑  interior.gob.es José Luis Olivera, new CITCO's director 27 January 2015
↑  "El cese del comisario Olivera del CITCO marca un punto y aparte en 'Las cloacas de Interior'". www.publico.es.
↑  "El general de la Guardia Civil Ángel Alonso Miranda dirigirá el Citco". La Vanguardia. 2018-07-11.
↑  "El general de la Guardia Civil Manuel Navarrete, nuevo director del Centro de Inteligencia contra el Terrorismo y el Crimen Organizado". 2 בספטמבר 2020. {{cite web}}:  (עזרה)
שירליין מקריי

| --- | --- |

 לידה:  29 בנובמבר 1954 (בת 70) ספרינגפילד, ארצות הברית 
 מדינה:  ארצות הברית 
 השכלה:  מכללת ולסלי 
 מעסיק:  המרכז הרפואי מיימונידס 
 תפקיד:  הגברת הראשונה 
 בן או בת זוג:  ביל דה בלאזיו (1994–?) 
 מספר צאצאים:  2 (נכון ל־2019) 
 
שירליין איירין מקריי (באנגלית: Chirlane McCray; נולדה ב-29 בנובמבר 1954) היא פעילה פמיניסטית, סופרת, עורכת, אשת תקשורת, ודמות פוליטית. היא פרסמה שירה ועבדה בפוליטיקה ככותבת נאומים. היא נשואה לראש עיריית ניו יורק ביל דה בלאזיו. מקריי הייתה אחת החברות המייסדות של ארגון הפמיניזם השחור ההיסטורי, קולקטיב נהר קומבהי.
תחילת דרכה

מקריי נולדה בספרינגפילד, מסצ'וסטס. אמה, קתרין קלריסה איילין (לבית אדוארדס), היה פועלת במפעל אלקטרוניקה, ואביה, רוברט הופר מקריי, היה פקיד אפסנאות בבסיס צבאי. היא ממוצא ברבדי וסנט לוסיאני, וגילתה שמקור שם משפחתה של סבתה, קוואשי, הוא מגאנה.
כשהייתה בת עשר, משפחתה עברה ללונגמדו שבמסצ'וסטס, והייתה למשפחה השחורה השנייה בכל האזור. משפחות לבנות בשכונה הפיצו עצומות בדרישה שיעזבו.
בתיכון מקריי הייתה למשך זמן מה השחורה היחידה בבית הספר. היא מייחסת לניסיון המוקדם הזה עם גזענות ובריונות חלק מהסיבה שהיא התחילה לכתוב, והשתמשה בשירה שלה כפורקן לכעס. היא גם כתבה טור בעיתון בית הספר, שבו היא גינתה חברים למחזור בשל גזענות שהפגינו.
מקריי נרשמה ללימודי תואר ראשון בוולסלי קולג' בשנת 1972. בזמן לימודיה שם, היא חוותה התעוררות פוליטית: היא הזדהתה כלסבית, אמצה אידאולוגיה של פמיניזם שחור, והצטרפה קולקטיב נהר קומבהי, ארגון רדיקלי, לסבי ופמיניסטי שחור אשר הוציא את "הצהרת קולקטיב נהר קומבהי", לפיו אין אפשרות להשיג צדק כל עוד הצדק הזה הוא לא עבור כולם, וכדי שהוא יהיה עבור כולם, חובה להכיר בכל מגוון הדיכויים הקיימים בחברה. הקולקטיב היה במהותו הצטלבותי, שנים קודם לטביעת המונח עצמו, ונולד מתוך הצורך של נשים שחורות, ובמיוחד הלסביות ביניהן, לקבל הכרה שהתנועה הפמיניסטית נוטה לעסוק בענייני נשים לבנות, והתנועה השחורה נוטה לעסוק בענייני גברים שחורים, ושניהם עוסקים בענייני אנשים הטרונורמטיבים. שם מצאה מקריי השראה לפיתוח כתיבת השירה והפרוזה שלה.
קריירה

לאחר שסיימה את לימודיה בוולסלי, מקריי עברה לניו יורק כדי לעבוד במגזין הנשים Redbook. בזמן עבודתה שם, ייסדה ארגון בשם נשים שחורות בהוצאה לאור. היא פרסמה מאמר במגזין השחור Essence ב-1979 תחת הכותרת "אני לסבית". ב-Essence אחר כך תיארו את המאמר כ"פורץ דרך", בטענה כי מדובר ב "אולי הפעם הראשונה שאישה שחורה הומוסקסואלית דיברה בפתיחות כה גדולה על המיניות שלה במגזין שחור". מטרת המאמר הייתה "להפריך את המיתוס כי אין הומוסקסואלים שחורים". חלק משירתה כלול באנתולוגיית הפמיניזם השחור החלוצי Home Girls: A Black Feminist Anthology.
ב-1991, מקריי נכנסה לעולם הפוליטיקה. היא עבדה בתור כותבת נאומים עבור ראש העיר דאז של ניו יורק, דייוויד דינקינס. במהלך ממשל קלינטון, היא עבדה במרכז העיתונות הזרה בניו יורק כמומחית יחסי ציבור. היא גם עבדה ככותבת נאומים עבור מבקר המדינה של ניו יורק קרל מקול ועבור מבקר העיר ניו יורק ביל תומפסון.
בשנת 2004, עברה מקריי לעבוד במגזר הפרטי. היא עבדה במשך חמש שנים במרכז הרפואי מיימונידיס בניו יורק. היא גם עבדה עבור סיטיגרופ במחלקת יחסי הציבור במשך שישה חודשים לפני שהחליט ש"אין תיאום". במהלך הקמפיין של בעלה לתפקיד ראש העיר של ניו יורק בבחירות של 2013, היא ערכה את הנאומים שלו ועזרה לו ראיון מועמדים לתפקידי צוות.
כאשר דה בלאזיו היה לראש העיר, הוא את שירותיה של הפובליציסטית רייצ'ל נורדלינגר כדי לשמש כראשת הסגל של מקריי, בתפקידה בתור האישה הראשונה של ניו יורק. נורדלינגר התפטרה מאוחר יותר בעקבות סדרת מחלוקות שעלו סביב ההתנהגות שלה ושל אנשים קרובים לה.
בחודש השני שלו בתפקיד, דה בלאזיו מינה את מקריי כיו"ר (בהתנדבות) של קרן ראש העיר לקידום העיר ניו יורק. מאז, הקרן מתמקדת בנושאים כמו בריאות הנפש, הגירה, ופרויקטים למען נוער בשוק העבודה.
בנובמבר 2015, מקריי הובילה את ההשקה של ThriveNYC, תוכנית לשיקום שירותי בריאות הנפש וההתמכרות בעיר, כשהיא מקדמת שינו מהמודל המסורתי יותר המגיב לבעיות, ואשר גורם ללחץ על משאבי המשטרה, בתי כלא, בתי חולים, בתי ספר ועוד, כדי למודל שילובי של בריאות הציבור, גישה הממוקדת על מודעות וזיהוי מוקדם.
מקריי ממשיכה בפעילותה הפמיניסטית והאקטיביזם החברתי. לדוגמה, בינואר 2018 היא השתתפה בעצרת נגד טראמפ שהנערכה בניו יורק אל מול בית המלון של טראמפ, והיא הייתה אחת הדוברות בכנס הפמיניזם השחור Power Rising באטלנטה במרץ 2018.
חיים אישיים

מקריי הייתה ברורה לגבי העדפותיה המיניות כלסבית במשך שנים רבות. ב-1991, כאשר שניהם עבדו בעיריית ניו יורק, פגשה מקריי את ביל דה בלאזיו. הם התחתנו ב-1994 בפרוספקט פארק, בברוקלין. מאז, היא לא עונה על שאלות לגבי מיניותה. היא מעולם לא הכחישה את היותה לסבית, אך כן אמרה שהיא כעת "שונאת תוויות". ב-2012, כאשר נשאלה לגבי אותו המאמר המפורסם שלה מ-1979, היא הגיבה: "בשנות ה-1970, אני הזדהיתי כלסבית וכתבתי על זה. ב-1991, פגשתי את אהבת חיי, והתחתנתי איתו."
למקריי ודה בלאזיו בת ובן, והם חיו בשכונת פארק סלופ, ברוקלין עד 2014 אז הם עברו להתגורר באחוזת גרייסי, המשמש כבית ראש העיר ניו יורק. לפני כניסתה לאחוזת גרייסי, היא פעלה למען ריבוי המקלטים לנשים מוכות בעיר ניו יורק.
סוכנות הביטחון הפדרלית של רוסיה

|  מידע כללי |
| --- | --- |
 מדינה:  הרפובליקה הסובייטית הפדרטיבית הסוציאליסטית הרוסית, רוסיה 
 תחום שיפוט:  רוסיה רוסיה
 סוכנות אם:  לשכת נשיא רוסיה
 סוכנות בת:  משמר הגבול הרוסי
 תאריך הקמה:  26 בנובמבר 1991
 סוכנות קודמת:  המינהל הראשי השני של הק.ג.ב. שירות הביטחון הבין-רפובליקני
 תאריך פירוק:  24 בינואר 1992
 סוכנות מחליפה:  משרד הביטחון
 מטה מרכזי:  ככר לוביאנקה, מוסקבה
 עובדים:  342,000 (1991)
 
סוכנות הביטחון הפדרלית או הסוכנות לביטחון פדרלי (ברוסית: Агентство федеральной безопасности) היה גוף ביטחון הפנים של ממשלת רוסיה שהוקם במקום אגף רוסיה הסובייטית של הקג"ב, שפורק.
זהו גוף לענייני ביטחון פנים, סיכול ריגול ושמירת גבולות המדינה, שפעל מנובמבר 1991 ועד ינואר 1992, עת הוחלף במשרד ממשלתי לענייני ביטחון.
מבנה

מינהל הביון הראשי
המינהל הראשי לסיכול ריגול
המינהל הראשי לניתוח מידע
המינהל הראשי לסיכול ריגול צבאי
המינהל למלחמה בטרור
מינהל ההאזנות
מינהל הפיקוח
מינהל טכני מבצעי
מינהל התקשורת
מינהל החקירות
מזכירות
מינהל רפואה צבאית
מינהל הבנייה הצבאית
השירות לתיאום ויחסים עם זרועות הארגון ברשויות המקומיות
השירות המשפטי
השירות הכלכלי
המרכז לתקשורת ציבורית
מחלקת ביטחון הפנים
מחלקת קרנות מבצעיות
מחלקת מתקני הכליאה הזמניים
מנכ"ל

בראש הסוכנות עמד מנכ"ל שמונה בצו נשיאותי.
|  | שם | תקופת כהונה | הערות |
| --- | --- | --- | --- |
| 1. | ויקטור איוואננקו | 26 בנובמבר 1991 - 15 בינואר 1992 | כיהן קודם כראש אגף רוסיה הסובייטית של הקג"ב ממאי ועד נובמבר 1991 |
| 2. | ניקולאי גולושקו | 15 בינואר - 24 בינואר 1992 | ממלא מקום |
ראו גם

שירות הביטחון הבין-רפובליקני
משרד הביטחון של הפדרציה הרוסית
השירות הפדרלי למודיעין מסכל של רוסיה
הערות שוליים

↑  הצו הנשיאותי שייסד את סוכנות הביטחון הפדרלי, (ברוסית)
| קהילת המודיעין הרוסית |
| --- | --- | --- |
| יחידות מודיעין בצבא ובמשרד ההגנה | המודיעין הצבאי (ספצנאז) • מודיעין ימי (הקומנדו הימי) • מודיעין האוויר |  |
| ממשלת רוסיה | הביון החיצוני • הביטחון הפדרלי • משרד הפנים • מאבק באלכוהול הלא חוקי • פספ"ם |  |
| נשיא הפדרציה הרוסית | מועצת הביטחון • האבטחה הפדרלית (התקשורת המיוחדת) • ביטחון הנשיא • ועדת החקירות |  |
| ארגונים לשעבר באימפריה הרוסית, ברית המועצות ורוסיה | הלשכה לעניינים סודיים • הלשכה החשאית • הלשכה המיוחדת • הז'נדרמריה • אוכרנה • ג.פ.או. • או.ג.פ.או. • ביטחון המדינה • המודיעין הצבאי הסובייטי • פאפס"י • סוכנות הביטחון הפדרלית • שירות הביטחון הבין-רפובליקני • משרד הביטחון • פס"ק • משטרת הסמים הפדרלית |  |
קונראד מייר

| --- | --- |

 לידה:  15 במאי 1901 סלצדרהלדן, הרפובליקה הפדרלית של גרמניה 
 פטירה:  25 באפריל 1973 (בגיל 71) סלצדרהלדן, הרפובליקה הפדרלית של גרמניה 
 מדינה:  גרמניה 
 השכלה:  אוניברסיטת גטינגן 
 מעסיק:  אוניברסיטת גטינגן, אוניברסיטת פרידריך שילר, אוניברסיטת הנובר 
 מפלגה:  המפלגה הנאצית 
 
קונרד מייר-הטלינג (בגרמנית: Konrad Meyer-Hetling; 15 במאי 1901 –  25 באפריל 1973) היה אגרונום גרמני ואס-אס אוברפיהרר, שידוע בעיקר בזכות מעורבותו בפיתוח תוכנית-האב למזרח (Generalplan Ost).
ביוגרפיה > ראשית חייו

מייר נולד בסלצדרהלדן (Salzderhelden), ליד איינבק, בדרום סקסוניה התחתונה, כבנו של מורה בבית ספר. הוא למד אגרונומיה באוניברסיטת גטינגן וקיבל את הדוקטורט בשנת 1926 עם עבודת גמר על ייצור יבולים. הוא הפך לעוזר מחקר באוניברסיטה ועשה את עבודת המחקר שלו בשנת 1930.
בשנים 1930–1933 עבד מייר באוניברסיטת גטינגן, ובשנת 1934 התמנה לפרופסור מן המניין באוניברסיטת יינה. בתוך אותה שנה התמנה לפרופסור באוניברסיטת ברלין. בנובמבר 1934 הפך ליועץ במשרד הרייך למדע וחינוך בנושא רפורמציה של החינוך והמחקר החקלאי הגרמני. מייר היה אחד המדענים החקלאיים העיקריים ומתכנני המרחב של התקופה הנאצית וכיהן כעורך הראשי של כתבי העת העיקריים בתחום התכנון המרחבי.
ביוגרפיה > תוכנית-האב למזרח

מייר הצטרף ל-NSDAP ב-1 בפברואר 1932 (מספר חבר 908,471) ולאס-אס ב-20 ביוני 1933 (מספר חבר 74,695). בשנת 1935 גויס למשרד הראשי לגזע והתיישבות (RuSHA). בשנת 1939 התמנה לראש משרד התכנון במשרדו של הימלר בנציבות הרייך לחיזוק האומה הגרמנית (RKF), וכן עבד בצוותו האישי של הימלר.
בתחילת 1940, המשרד הראשי לביטחון הרייך (RSHA) הפיק, בשיתוף פעולה של מייר, את הגרסה הראשונית של תוכנית-האב למזרח, תוכנית ליישום גרמניזציה של מזרח אירופה. תחת מייר ביצירת התזכיר עבדו הגאוגרף וולטר קריסטלר ואדריכל הנוף היינריך פרידריך וויפקינג-יורגנסמן. משנת 1944 עד 1945, סיום המלחמה, שירת מייר קצין בבית ספר להכשרת קצונה של הוואפן אס אס.
ביוגרפיה > חיים מאוחרים

לאחר המלחמה, מייר הואשם על ידי הרשויות באארצות הברית במשפט RuSHA. הוא נמצא אשם בהיותו חבר בארגון פשע (SS) אך לא אשם בפשעי מלחמה או פשעים נגד האנושות ושוחרר בשנת 1948 ובשנת 1956 התמנה לפרופסור לתכנון אזורי וחקלאי באוניברסיטת לייבניץ בהנובר, שם עבד עד פרישתו, בשנת 1964. מת בשיבה בגיל 72.
הערות שוליים

↑  The Nuremberg Medical Trial 1946/47 - Guide to the Microfiche Edition: With an Introduction to the Trial's History by Angelika Ebbinghaus and Short Biographies of the Participants, 2001, Walter de Gruyter, ISBN 3110950073, p. 119
1 2 3 4  The Nuremberg Medical Trial 1946/47 - Guide to the Microfiche Edition: With an Introduction to the Trial's History by Angelika Ebbinghaus and Short Biographies of the Participants, 2001, Walter de Gruyter, ISBN 3110950073ISBN 3110950073, p. 119
1 2 3  "DFG (German Research Foundation) - Konrad Meyer, Umsiedlungsplaner der SS". אורכב מ-המקור ב-20 באוגוסט 2007. נבדק ב-2 בינואר 2013. {{cite web}}:  (עזרה)
| --- | --- |
בקרת זהויות :  PLWABN: 9810693538305606  GND: 119137348  ISNI: 0000 0001 0970 028X  LCCN: no2013129542  NKC: xx0244957  NTA: 072948302  SUDOC: 103274316  VIAF: 50029024   WorldCat (עם VIAF): 50029024 
רודולף הס, היינריך הימלר, פיליפ בוהלר, פריץ טודט וריינהרד היידריך (משמאל), מאזינים למייר בעת הצגת תוכנית-האב למזרח, 20 במרץ 1941.
שירות בתי הסוהר הממלכתי של אוקראינה

| --- | --- |

 מידע כללי
 מדינה:  אוקראינה 
 משרד אחראי:  ממשלת אוקראינה
 סוכנות אם:  משרד המשפטים
 תאריך הקמה:  1996
 סוכנות קודמת:  מינהל בתי הסוהר הראשי
 תאריך פירוק:  21 במאי 2017 
 מטה מרכזי:  רחוב מלניקובה 81, קייב
 תקציב:  3,523,676,100 הריבניה (נכון ל־2016) 
 
שירות בתי הסוהר הממלכתי של אוקראינה  (באוקראינית: Державна кримінально-виконавча служба України, בקיצור ДКВС; מילולית: השירות הממלכתי לביצוע פלילי) הוא הגוף המרכזי של הרשות המבצעת באוקראינה בעלת מעמד מיוחד, המהווה את היחידה המרכזית לניהול מערך הענישה ובתי הכלא של אוקראינה. פעילות השירות מתואמת ומפוקחת על ידי משרד המשפטים של אוקראינה והוא אחראי לניהול כל מתקני המאסר והכליאה במדינה.
היסטוריה

השירות הוקם בשנת 1996 כיורש לגוף הכליאה הסובייטי, מינהל בתי הסוהר הראשי וקיבל את השם המחלקה הממלכתית לענייני כליאה של משרד הפנים.
בשנת 2010 אורגן מחדש ובשנת 2016 הועבר לאחריות משרד המשפטים ומוזג אל תוכו ובשנת 2017 אומנם הוענקו לו סמכויות חקירה עצמאיות, אך נושל מעמדו כגוף עצמאי.
ראשי הארגון

1996 – מרץ 2001 — איוואן שטנקו
מרץ 2001 – פברואר 2005 — וולודימיר לובוצ'קין
מרץ 2005 – אוגוסט 2009 — ואסיל קושצ'ינץ
אוגוסט 2009 – אוקטובר 2010 — אולכסנדר גלינסקי
31 במרץ 2010 – מרץ 2014 — אולכסנדר ליסיצקוב
12 במרץ 2014 – אוגוסט 2014 — סרגיי סטארנקי
אוגוסט 2014 - אפריל 2017 — וולודימיר פלאגניוק
18 במאי 2017 – 21 במאי 2017 — ס. סטארנקי
ראו גם

שירות בתי הסוהר הפדרלי
שירות בתי הסוהר הממלכתי (קירגיזסטן)
שירות בתי הכלא של קנדה
הערות שוליים

↑  Про Вищу раду правосуддя
מועצת המשטרה ומשמר הגבול (אסטוניה)

| --- | --- |

 מידע כללי
 מדינה:  אסטוניה 
 סוכנות אם:  משרד הפנים באסטוניה 
 תאריך הקמה:  2010 
 מטה מרכזי:  טאלין 
 עובדים:  5,000 
 www.politsei.ee
 
מועצת המשטרה ומשמר הגבול (באסטונית: Politsei- ja Piirivalveamet) היא סוכנות ממשלתית אחידה במשרד הפנים האסטוני האחראית על אכיפת החוק וביטחון המולדת ברפובליקה של אסטוניה.
המשימות העיקריות של הסוכנות הן להבטיח ולהגן על שלמותה של המדינה האסטונית ומאז 1 במאי 2004, גם לאבטח את גבולות המדינה, לפקח על תחום מתן אזרחות, יחד עם הטיפול בתיעוד, שמירת החוק והסדר ההאזרחי בגבולות הרפובליקה של אסטוניה ומניעת פשע.
היסטוריה

הקבינט הממשלתי של אנדרוס אנסיפ שהוקם לאחר הבחירות לפרלמנט בשנת 2005, הצהיר בתוכנית הקואליציונית לשנים 2007–2011 את הצורך בסוכנות ביטחון פנים אחידה במטרה להפחית את עלויות התפעול והאחזקה בין משרד הפנים לארגוניו.
ב-13 באפריל 2007 הקים משרד הפנים קבוצת עבודה במטרה להתחיל במחקר על איחוד אפשרי של משטרת אסטוניה עם סוכנויות משמר הגבול האסטוני. ההיסטוריה של המשטרה המאוחדת ומשמר הגבול מתחילה רשמית עם הקמת מועצת המשטרה ומשמר הגבול בשנת 2010.
המחקר הסופי שהציגה קבוצת העבודה הציע לאחד שלושה ארגוני אכיפת חוק עיקריים, ביניהם המשטרה, משמר הגבול ומועצת האזרחות וההגירה למבנה אחד המסוגל לבצע את כל המשימות הללו. באוקטובר 2007 משרד הפנים הקים קבוצת עבודה נוספת עם משימה מבצעית להתחיל בתהליך האיחוד. ב-31 באוגוסט 2008, אישרה הממשלה הקמת ארגון ממשלתי חדש במשרד הפנים עם איחודן של שלוש סוכנויות אלה.
ב-6 במאי 2009, הפרלמנט האסטוני הכיר ברעיון איחוד הסוכנות עם אימוץ "חוק מועצת המשטרה ומשמר הגבול", ושינויים בחוקים אחרים הנוגעים לתחום הכשירות של המשרד. ביוני מינתה הממשלה את ראיבו קוט למנכ"ל הראשון של הארגון. ב-1 בינואר 2010 מועצת המשטרה ומשמר הגבול החלה לעבוד באופן רשמי.
ארגון

מועצת המשטרה ומשמר הגבול (Politsei- ja Piirivalveamet) היא סוכנות ממשלתית מרכזית האחראית על שמירת החוק והסדר האזרחי במדינה. בארגון למעלה מ-7,000 אנשי שירות, מתוכם 6,000 בתפקיד פעיל, ועוד 1,000 בתפקידי ניהול.
הסוכנות מחולקת לשלוש מחלקות מבצעיות עיקריות:
מועצת המשטרה (Politseiamet)
מועצת משמר הגבול (Piirivalveamet)
ומועצת האזרחות וההגירה (Kodakondsus- ja Migratsiooniamet)
מבנה הארגון מחולק עוד יותר לארבעה מחוזות אזוריים (prefektuur), בהם כל החובות של הסוכנויות השונות מופעלות ומבוצעות. כל אחת מארבעת המחוזות משולבת עם מספר תחנות משטרה ומשרדי שירות לקוחות.
ארגון > מועצת המשטרה (Politseiamet)

המשטרה האסטונית (באסטונית: Eesti Politsei) היא סוכנות אכיפת החוק של אסטוניה. למשטרת אסטוניה שלוש יחידות לאומיות: המשטרה הפלילית המרכזית, אכיפת החוק המרכזית ומרכז השירות הפלילי. ישנן ארבע יחידות משטרה טריטוריאליות הנקראות מחוזות משטרה. מפקדי המשטרה המקומיים נקראים פרפקטים.
מחלקת המשטרה המזרחית
מחלקת משטרת דרום
מחלקת המשטרה המערבית
מחלקת משטרת צפון
כיום (2019) יש עשרים תחנות משטרה ומתקנים מבצעיים באסטוניה.
ארגון > מועצת משמר הגבול (Piirivalveamet)

מועצת משמר הגבול היא ארגון ממשלתי מזוין הפועל מאז ינואר 2010 במשרד הפנים. המשימות העיקריות של הסוכנות הן שמירה והגנה על גבולות המדינה של אסטוניה ביבשה ובים, למנוע שינוי בגבולות ומעברי גבולות בלתי חוקיים ולמנוע מעבר סחורות בלתי חוקיות. בנוסף, על מועצת משמר הגבול יש אחריות נוספת הכוללת גם ביצוע סיורים לביקורת הגבולות; סיוע לשירותי המכס ונקודות מעבר גבולות בהן אין בקרת מכס קבועה; לדאוג לאיתור וחיסול זיהום בשיתוף עם סוכנויות מדינה אחרות; להשתתף בפעולות חיפוש והצלה, הבטחת הניהול התקין של ההליכים המשפטיים והכלכליים בנוגע לניווט, דיג ויישום חוק ציד בעלי חיים במרחב האווירי ולסייע למשטרה.
פעילויות ותכנון מועצת משמר הגבול מבוססות על ההשקפות באשר לסכנות לביטחון לאומי ויציבות פנימית, היחסים עם מדינות שכנות והבטחת היציבות של הרפובליקה של אסטוניה מבחוץ ושמירת גבולות.
ישנם 28 מחסומי גבול ימיים, שישה מחסומי שדות תעופה, שלושה מחסומי גבול לאוטוסטרדה הבינמדינתית, שני מחסומי רכבת ושני מחסומי גבול מיוחדים שנועדו להשתמש רק בגבול שבין אסטוניה לפדרציה הרוסית. בנוסף למתקני גבול אלה, ישנן שש תחנות גבול שמורות המוכנות להפעלה במקרה שאסטוניה תעזוב את הסכם שנג'ן בין האיחוד האירופי לאסטוניה. מתקנים אלה ממוקמים רק בדרום בגבול אסטוניה-לטביה.
ארגון > מועצת ההגירה והאזרחות (Kodakondsus-ja Migratsiooniamet)

מועצת האזרחות וההגירה היא סוכנות ממשלתית האחראית על ארגון ענייני האזרחות האסטונית וזיהוי; הנפקת תעודות זהות ו-ויזות; מתן אישור תנועה חופשית של כוח עבודה במדינה ובין ארגונים אחרים. הסוכנות אחראית גם לארגון ושיתוף פעולה במסגרת פרוטוקולי ההגנה הבינלאומיים. המועצה גם מסדירה את מצב ההגירה ובמקרה של הפרה חמורה של חוקי המדינות יכולה גם לבטל תושבות של אנשים ולגרש נטולי-אזרחות מאסטוניה אם נדרשת לכך.
ישנם 18 משרדים ומתקני שירות לקוחות באסטוניה.
ראו גם

משטרת אסטוניה
משטרת הביטחון של אסטוניה
הערות שוליים

↑  Eesti Postimees: The Police and Border Guard Board hopes to earn back its unification costs within 4 years
↑  Ministry of Interior: Public information: Public documents: Directive nr. 57
↑  The Government of the Republic of Estonia: The unification of the Police, Border Guard and the Citizenship and Migration Boards
↑  Politsei- ja Piirivalveamet: Organisatsioonist (אורכב 31.12.2019 בארכיון Wayback Machine)
↑  Riigiteataja: Politsei- ja Piirivalveameti seadus
↑  Police and Border Guard Board: E-map: Police stations (אורכב 31.12.2019 בארכיון Wayback Machine)
↑  Rahvusvaheliseks liikluseks avatud piiripunktid: Piiripunktid maanteelõikudel (אורכב 24.02.2012 בארכיון Wayback Machine)
↑  Riigiteataja: The Citizenship and Migration Board Statute: §2. Duties of the Office
↑  Riigiteataja: The Citizenship and Migration Board Statute: §9. Migration application management and enforcement
↑  Police and Border Guard Board: E-map: Citizenship and Migration Board facilities (אורכב 31.12.2019 בארכיון Wayback Machine)
| --- | --- |
בקרת זהויות :  NLI: 987007569205205171  LCCN: n2016044268  VIAF: 712147266641435480694   WorldCat (עם VIAF): 712147266641435480694
גוף האדם

.
האדם הוויטרובי, רישום של לאונרדו דה וינצ'י
גוף האדם, בדומה ליצורים חיים מורכבים אחרים, מכיל עשרות טריליונים של תאים. תאים אלה, המהווים את יחידות החיים הבסיסיות, פועלים יחד ובצורה מבוקרת על מנת לקיים את עצמם ואת המערכת הגדולה אליה הם שייכים, גוף האדם. לבד מתאי הגוף השונים, מורכב הגוף מהנוזל החוץ-תאי ומהמשתית החוץ-תאית (extracellular matrix) העשויה מחלבונים שונים (חלקם מחוברים לסוכרים מורכבים) ומינרלים.
תאי הגוף מאורגנים כרקמות שונות – רקמת עצב, רקמת שריר, רקמת חיבור ורקמת אפיתל, המרכיבות את איברי הגוף. ניתן לקבץ איברים שונים למערכות גוף הממלאות תפקידים שונים. תפקידן של מערכות הגוף הוא שימור ההומאוסטזיס בסביבת התאים (בנוזל החוץ-תאי). כך, למשל, מערכת הנשימה מורכבת מפה ואף, מקנה הנשימה והסמפונות ומהריאות. כל אחד מאיברים אלו עשוי הרכב אחר של רקמות תאים. פעולתם המשותפת של איברי מערכת הנשימה מביאה לשמירה על רמה מתאימה של חמצן בנוזל החוץ-תאי ולסילוק רמה עודפת של פחמן דו-חמצני. מערכות גוף אחרות מאפשרות שמירה של תנאים ייחודיים בסביבת התאים או מבקרות ושולטות על פעולת התאים והמערכות.
דרך נוספת לקבץ את איברי הגוף היא חלוקת הגוף לאזורים. אזורים אלו מוגדרים על פי מראהו החיצוני של הגוף ועל פי חלוקת החללים הפנימיים בגוף.
הרכב כימי של חומרי הגוף

| יסוד | שיעורו באחוזים ממשקל הגוף | יסודות קורט 0> 1%> | יסודות קורט 0> 1%> |
| --- | --- | --- | --- |
| חמצן | 65 | צורן | מוליבדן |
| פחמן | 18.5 | נחושת | יוד |
| מימן | 9.5 | ברזל | בדיל |
| חנקן | 3.3 | מנגן | סלניום |
| סידן | 1.5 | פלואור | אבץ |
| זרחן | 1.0 | ונדיום | קובלט |
| אשלגן | 0.4 | כרום | בורון |
| גופרית | 0.3 |  |  |
| נתרן | 0.2 |  |  |
| כלור | 0.2 |  |  |
| מגנזיום | 0.1 |  |  |
חמצן, פחמן, מימן וחנקן הם היסודות השכיחים ביותר בגוף האדם. באופן טיפוסי הם מהווים כ-96 אחוזים ממסת הגוף; כשהחמצן לבדו תורם כ-65 אחוזים. אטום החמצן מרכיב תרכובות אורגניות, וכן תרכובות אנאורגניות – כגון מים. בתהליכי הנשימה התאית אטומי החמצן אינם עוברים אינקורפורציה לתוך תרכובות אורגניות, אלא משתתפים ביצירת מולקולת המים. אטומי היסודות פחמן (18.5 אחוזים) ומימן מהווים מרכיב בכל תרכובת אורגנית. אטומי היסוד חנקן (3.3 אחוזים) מרכיבים תרכובות אורגניות מסוימות, כגון חומצות אמיניות ונוקלאוטידים, ולכן מצויים בחלבון וחומצות גרעין. לארבעת היסודות הללו מתווספים שבעה יסודות נוספים, ויחד הם מרכיבים את רשימת האטומים העיקריים המצויים בגוף האדם. בנוסף להם קיימים ארבעה עשר יסודות קורט שכל אחד מהם מהווה פחות מעשירית האחוז ממסת הגוף.
בגוף האדם ניתן למצוא הן מולקולות אורגניות והן מולקולות אי-אורגניות. החומר האי-אורגני העיקרי בגוף הוא מים, המהווים כשישים אחוזים ממסת הגוף. מולקולות אי-אורגניות חשובות נוספות הן חמצן (בצורתו המולקולרית  \ O_{2}) ופחמן דו-חמצני, המשתתפים בתהליך הנשימה התאית. יתר המולקולות האי-אורגניות בגוף הן יונים (אלקטרוליטים); חלקם יונים פשוטים (כגון יון הנתרן, האשלגן והכלור) וחלקם יונים מורכבים (כגון יון הביקרבונט), שנוצר מפירוק החומצה הפחמתית בתגובה עם מים.
המולקולות האורגניות של הגוף מורכבות ממספר אבני יסוד: חד סוכרים, חומצות אמינו, חומצות שומן, גליצרול ונוקלאוטידים. אבני היסוד הללו בונים מולקולות מורכבות יותר: רב-סוכרים, חלבונים, תרכובות גליקוליפידיות וחומצות גרעין (כגון DNA או RNA). המולקולות האורגניות מתפקדות כמרכיב מבני של התאים וסביבתם, משמשות כחומרי תשמורת ומספקות אנרגיה בתהליכים קטבוליים (יצירת מולקולות ATP).
חלבונים כמו גם שומן מהווים מעט פחות משבעה עשר אחוזים ממשקל הגוף, פחמימות מהוות פחות מאחוז ממשקל הגוף ומינרלים הם כמעט חמישה וחצי אחוזים ממשקל הגוף.
מערכות בגוף האדם

גוף האדם מחולק למערכות גוף רבות ושונות. כל מערכת מורכבת מאיברים שהם קבוצה של רקמות הפועלות באמצעות מערכת מווסתת – מערכת העצבים המרכזית והמערכת ההורמונלית.
מערכות בגוף האדם > מערכת הכסות

מערכת הכסות עוטפת את חלקו החיצוני של הגוף וכוללת את העור, השיער, הציפורניים ובלוטות הזיעה. העור מכסה כמעט את כל שטחו של הגוף ותופס 15 אחוזים ממשקלו. בכך הוא למעשה האיבר הגדול ביותר בגוף. מערכת הכסות מפרידה בין האדם לסביבה החיצונית, היא מספקת הגנה ובידוד מהסביבה החיצונית ומאפשרת לאדם לקבל מידע אודותיה.